Diana Rigg

Dame Enid Diana Elizabeth Rigg esset un actoressa de Reyatu Unit. Ella nascet li 20-im de julí 1938 in Doncaster (Anglia) e morit in li etá de 82 annus li 10-im de septembre 2020 in London (Reyatu Unit).

Li genitores de Diana Rigg translocat du mensus pos su nascentie a India ú li familie habitat por ott annus. Pos li scola ella studiat in London al Royal Academy of Dramatic Art e devenit actoressa.

Diana Rigg devenit famosi in li munde pro li rol de Emma Peel in li spionage-serie The Avengers inter 1965 e 1969. In li annu 1969 ella ludet in li James Bond-film On Her Majesty’s Secret Service. In ti film ella ludet li marita de James Bond Teresa „Tracy“ di Vincenzo.

Diana Rigg ludet in mult teatrages precipue in ovres de William Shakespeare. Desde li annu 2013 Diana Rigg ludet in li fantasie-serie Games of Thrones.

Ella esset duvez maritat. Inter 1973 e 1976 con li pictor Menachem Gueffen e inter 1955 e 1979 con Archibald Stirling. Ex su duesim maritage Diana Rigg have un filia Rachael Stirling qui anc devenit un actoressa.

Categorie: Actoressas